Margrethe Vestager

Margrethe Vestager Hansen (sündinud 13. aprillil 1968 Glostrupis) on Taani ja Euroopa Liidu poliitik. Ta on alates 1. novembrist 2014 Euroopa Komisjoni konkurentsivolinik. 

Margerethe Vestager on lõpetanud 1993. aastal Kopenhaageni Ülikooli majandusteaduskonna.

Ta kuulub sotsiaalliberaalsesse erakonda Det Radikale Venstre.

Euroopa Komisjoni volinik 
Margrethe Vestager on alates 1. novembrist 2014 Euroopa Komisjoni konkurentsivolinik (nii Junckeri kui ka von der Leyeni komisjonis). Von der Leyeni komisjonis (alates 1. detsembrist 2019) on ta ka üks kolmest juhtivast asepresidendist, kes juhib digiajastule vastava Euroopa volinikerühma.

Kandideerimine Euroopa Investeerimispanga juhiks 
2023. aasta suvel esitas Taani valitsus Margrethe Vestageri Euroopa Investeerimispanga juhi kandidaadiks. Septembri alguses otsustas Vestager võtta palgata puhkuse, et keskenduda kandideerimisele. 5. septembril 2023 nimetas Ursula von der Leyen Euroopa Komisjoni konkurentsivoliniku kohusetäitjaks Euroopa Komisjoni õigusküsimuste voliniku Didier Reyndersi. Euroopa Investeerimispanga senise juhi Werner Hoyeri ametiaeg saab läbi 2023. aasta detsembris. Samale kohale kandideerib veel ka Hispaania majandusminister Nadia Calvino. Viimase kandidatuuri toetab meedia teatel ka Prantsusmaa. Euroopa Liidu rahandusministrid lepivad uues juhis kokku 2023. aasta septembri lõpus Hispaanias toimuval kohtumisel.

Tunnustus 
 Euroopa poliitilise kultuuri auhind (2017)

Viited

Välislingid

 Epp Ehand: "Vestager ERR-ile: Danske juhtum oli piinlikkus piinlikkuse otsas" ERR, 7. mai 2019 

Taani poliitikud
Sündinud 1968
Euroopa Komisjoni volinikud